Den Nord-Cimbriske Tilskuer, 1836-06-04
Politiske Nyheder. Spanien. De seneste Efterretninger fra Madrid af 17de Mai melde, at de Procoradoreskammer havde viist en betydelig Opposition mod det nye Ministerium, og at nogle Uroligheder i denne Anledning vare forefaldne i Madrid. Efterat det nye Ministerium ved et Extrablad til Madrider Gaceta var bleven under 15de f. M. proclameret, og de i Madrid værende Ministre Jsturitz, Rivas og Galianohavde modtaget deres Portofeniller, fulgte i Gaceta et Regjerings=Program fra det nye Cabinet, hvori der erklæres, at Regjeringens fornemste Øiemærke vil være henvendt paa en Tilendebringelse af Borgerkrigen, saavel ved Opbydelse. af alle Nationalkræfter, som ved den muligste Anvendelse af Qvadruppel-Alliants-Tractaten. Den 16de Mai blev de Procuradoreskammer ved en Skrivelse fra Hr. Jsturitz underrettet om hans Udnævnelse til Cabinetspræsident, hvorpaa Kammeret strax forelagdes en af 44 Procuradores undertegnet Protestation, at hvis de nærværende Cortes for Budgettets Votering skulle blive opløst, maatte ingen videre Afgift eller Skat blive hævet; og at alle Laan, som bleve contraherede uden de Cortes Samtykke, erklæredes for Rul og intetsigende. Prasidenten Hr. Jsturitz, der var tilstæde i Kammeret, beklagede sig over at man havde begyndt med en fiendtligsindet Handling mod den nye Regjering, og erklærede at denne var bestemt paa, ligesaa lidet at skjænke noget af Kronens Prærogativer bort, som at angribe Kammerets Rettigheder; med Hensyn til Laanet, da forbigik Hr. Jsturitz dette med Taushed. Herpaa skulle den nye Marineminister Hr. Galiano tage Ordet, men det befandt sig, at hans og den paa samme Bænk med ham værende Hertug, Rivas Udnævnelse, var ikke officiel bleven notificeret Kammeret, hvilket nægtede der for begge som Ministre at tage Ordet." Der siges at samme Aften skal man have slaaet Vinduerne ind hos Jsturitz, Gualiano og Quesada. J Almindelighed troer man i Madrid at Hr. Jsturitz, vil for at kunne holde sig, maatte opløse de Cortes og skride til nye Valg, og Nødvendigheden, af et nyt Laan, synes at være indlysende. Man betragter det nye Ministerium som et Slags Mod stands eller Contra-Ministerium. Jfølge Bajonneser Breve af 23de Mai, var intet Nyt paa Krigsskuepladsen forefalden, og ifølge et Brev, skal Cordovas Uvirksomhed hidrøre af, at Regentinden har tilkjendegivet ham, at han intet skulle foretage saalænge hun blev molesteret af det mendizabalske Ministerium. Fra Barcelona meldes at Commandanten for den engelske Station paa Østkysten af Spanien, Hr. Parker havde ligesom Lord Hav faaet Ordre til, at yde de Christinos paa disse Puncter ligesaa virksom Bistand, som paa Nord=Vest=Kysten. Jfølge Beretninger fra den brittiske Legions Hovedqvarteer i St. Sebastian af 19de f. M., var Major Owen med 600 Md. brittiske Marine soldater indtruffen til General Evans Forstærkning, og man ventede den følgende Dag General Jauregny med 1500 Soldater. Efter Ankomsten af disse Forstærkninger, vil General Evans forenede Troppecorps komme til at bestaae af 10,200 Md. og man troer at der da fortrinlig vil skrides til Udvidelsen af Operationslinien ved Passages og Jrun. Garnisonen i Bilbao havde den 15de foretaget en Recogniscering mod Carlisterne, disse trak sig ved deres Fremrykken tilbage, men forfulgte dem igjen, hvorved 2 Officerer af Garnisonen blev dræbt og 50 a 60 Md. saarede.